
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτική κινητοποίηση των αστικών συγκοινωνιών Αθηνών - Πίΐ- 
ρίχιώς και Περιχώρων που εξυπηρετούνται από την Ε,Α.Σ. . 1 

Επίταξη τουριστικών λεωφορείων περιοχής Αθηνών - Πειραιώς και 
Περιχώρων . 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Τ 1316 (1) 

Πολιτική κινητοποίηση των αστικών συγκοινωνιών Αθηνών - Πειραιώς 
και Περιχώρων που εξυπηρετούνται από την Ε.Α.Σ. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: α) των άρθρων 22 παρ. 3 και 112 παρ. 1 του Συ¬ 
ντάγματος και β) του Ν.Δ. 17/1974 «Περί Πολιτικής Σχεδιάσεως 
Εκτάκτου Ανάγκης» και ιδιαίτερα τα άρθρα 2 παρ. 5, 13, 19,20, 22 
και 23 αυτού. 

2. Την 50137/13.3.91 εισήγηση του Αρχηγού του Γενικού Επιτε¬ 
λείου Εθνικής Άμυνας. 

3. Την ανάγκη προλήψεως ανωμαλιών από την ουσιαστική διακοπή 
των αστικών συγκοινωνιών της περιοχής Αθηνών - Πειραιώς και Περι¬ 
χώρων που εξυπηρετούνται από τα λεωφορεία της Ε. Α.Σ., εξαιτίας των 
καθημερινών στάσεων εργασίας και απεργιών του προσωπικού της, οι 
οποίες θέτουν σε κίνδυνο την οικονομική και κοινωνική ζωή στην πε¬ 
ριοχή αυτή, τη δημόσια τάξη και υγεία, αποφασίζουμε: 

Κηρύσσουμε τις αστικές συγκοινωνίες Αθηνών-Πειραιώς και Περι¬ 
χώρων, που εξυπηρετούνται από την Ε.Α.Σ., σε κατάσταση πολιτικής 
κινητοποιήσεως. 


Η οαεόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Μαρτίου 1991 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΜΚΤΣΟΤΑΚΗΣ 
-♦- 

Αριθ. 987 (2) 

Επίταξη τουριστικών λεωφορείων περιοχής Αθηνών - Πειραιώς και Πε¬ 
ριχώρων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 17/74 «Περί Πολιτικής Σχεδιάσεως Εκτά¬ 
κτου Ανάγκης». 

2. Την υπ’ αριθμ. Υ 1316/13.3.91 απόφαση του Πρωθυπουργού, 
με την οποία κηρύχθηκοιν σε κατάσταση πολιτικής κινητοποιήσεως οι 
αστικές συγκοινωνίες της περιοχής Αθηνών - Πειραιώς και Περιχώρων 
που εξυπηρετούντοα από την Ε.Α.Σ. 

3. Το γεγονός ότι η ουσιαστική δκχκοπή των αστικών συγκοινωνιών 
της περιοχής Αθηνών - Πειραιώς και Περιχώρων που εξυπηρετούνται 
από τα λεωφορεία της Ε.Α.Σ. λόγω των καθημερινών στάσεων εργα¬ 
σίας και απεργιών του προσωπικού της θέτει σε κίνδυνο την οικονομική 
και κοινωνική ζωή στην περιοχή αυτή, τη δημόσια τάξη και υγεία, και 
ότι η κοινωνική ανάγκη που προέκυψε επιβάλλεται να αντιμετωπισθεί 
με την επίταξη τουριστικών λεωφορείων της περιοχής ως και των λεω¬ 
φορείων αστικών και υπεραστικών ΚΤΕΑ, αποφασίζουμε; 

Την επίταξη των τουριστικών λεωφορείων ως και των λεωφορείων 
αστικών και υπεραστικών ΚΤΐΆ της περιοχής Αθηνών - Πειραιώς και 
Περιχώρων μέχρι άρσεώς της με νεώτερη απόφασή μας για την εκτέ¬ 
λεση των συγκοινωνιών Αθτρών - Πειραιώς και Περιχώρων. Για την 
αποζημίωση σε τυχόν περιπτώσεις υλικών ζημιών στα επιτασσόμενα λε¬ 
ωφορεία εφαρμόζεται το άρθρο 34 παρ. 4 του Ν.Δ. 17/74. 

Η απόφαση αυτή να δημοσιευθεί στην Εφημερίδα της Κυβερνήσειος. 

Αθήνα, 13 Μαρτίου 1991 

' οι ΥΠΟΥΡΓΟΙ 

ΟΙΚΟΝΟΜΙΚΟΝ ΜΕΤΑΦΟΡΟΝ ΚΑΙ ΕΠΙΚΟΙΝΟΝΙΟΝ 

